Cichorium

:*«Chicoria» y «achicoria» reendrezan ta iste articlo. Pa atros usos d'o fitonimo «chicoria» se veiga *'Chicoria (desambigación)**.''


As **chicorias** u **chicoinas*' () son un [[chenero (biolochía)|chenero]] de [[planta herbacia|plantas herbacias]] en a [[familia (biolochía)|familia]] d'as [[Asteraceae|asteracias]] que concabe especies como *Cichorium intybus*, una hierba silvestre muit común, y *Cichorium endivia*, con variedaz d'uso culinario que se conoix popularment como [[escarola]]s.

== Descripción ==
As chicorias son siempre plantas herbacias no lenyosas. Producen una roseta de fuellas que se debanta a poco sobre o [[suelo]], con un [[tallo (botanica)|tallo]] curto en as primeras fases d'o suyo desarrollo vechetativo.

As fuellas tienen distribución [[fuella alterna|alterna]] arredol d'o tallo, y son mas largas que amplas, [[Fuella entera|enteras]], [[Fuella lanciolata|lancioladas]] u ovo-lancioladas, d'aparencia fresca, a sobén con espiclas en o revés. O [[limbo foliar]] gosa aparentar dentadura u estar aserrau, nunca no liso. A radiz ye [[radiz napiforme|napiforme]], central, y almagazema nutrients que a planta emplega en a florada y fructificación.

En a florada a planta cambea a-saber-lo a suya morfolochía. O tallo se prolarga verticalment dica poder pasar d'o metro d'altaria. As fuellas funcionals, as d'a roseta chovenil, s'ixecan y cayen. O tallo comienza bien luego a ramificar-se (de forma dicotomica) y en os forcons amaneixen fuellas nuevas, mas chicorronas que as d'as fases anteriors d'a planta.

As [[flor]]s son [[azul]]s u moradas, de color muit viva, y brostan en numero par en un involucro en o extremo de cada tallo floral, refirmadas por dos (u multiplo de dos) [[bracteya]]s por cada involucro. Os [[petalo]]s en a [[corola]] son fusionaus lo menos por a base, pero en bels casos dica la punta. Os [[estamen]]s son poco vistables, en o centro d'a flor y fusionaus por l'[[antera]].

Os [[fruito]]s son [[vilano]]s monospermos, aon que as escratas voladeras son mas curtas que o fruito. Dimpues d'haber-se produciu o fruito, a planta muere. Os tallos florals d'a segunda fase vital d'a planta gosan quedar-se de piet, secos, en forma de [[lastón|lastons]], dica que o tempero y a [[calamón]] les fan vulcar-se.

== Habitat ==
As chicorias habitan en una ampla diversidat de [[suelo (edafolochía)|suelos]], dende calsineros dica silicios u basalticos, siempre que i troben cualque cosa de compuestos nitrochenaus, pues son plantas mayoritariament [[nitrofilia|nitrofilas]]. Ista preferencia por o [[nitrocheno]] fa que se'n gose trobar en arias humanizadas u aon que i haiga presencia frecuent d'animals (en a naturaleza, os compuestos nitrochenaus en o suelo dimanan con muita frecuencia d'as deposicions -[[fiemo]] y orina- d'os animals, u bien d'o contacto entre a tierra y l'aire atmosferico cuan se'n ha feito un movimiento). Por ixo son hierbas habituals en as [[marguin]]s d'os [[Camín|camins]], cunetas de carreteras, [[prato]]s, [[uebra]]s, [[artica]]s, [[femalla]]s y un largo etcetera de micro-habitats que tienen l'acción de l'Hombre como denominador común.

As chicorias precisan un buen grau d'humedat en a tierra mientres que creixen, y como a mayoría son encara funcionals  a temperaturas baixas, muitas forman y fan creixer a suya roseta de fuellas principals en os meses de l'[[hibierno]]. A [[florada]] se desviene en os meses de mas [[calor]], cualques especies en a [[primavera]] y belatras en os meses [[verano|estivals]]. S'ha descrito o comportamiento de florada d'as especies con interés economico, como a [[escarola]], y pareix que a disminución d'a humedat en o suelo podría estar o factor desencadenador.

== Imáchens ==
<gallery>
Imachen:Cichorium intybus leaf1 (12112702824).jpg|Fuellas basals de *C. intybus*.
Imachen:Cichorium intybus 280811a.JPG|Flor.
Imachen:Andijvie bloei.jpg|Florada de *Cichorium endivia'', a escarola domestica.
Imachen:Cichorium intybus erches 80 23062008 02.JPG
Imachen:Weingarten im Herbst 5639.JPG
Imachen:Ab plant 302.jpg


## Notas


## Referencias

## Vinclos externos